Erik Meyn

Erik Halfdan Meyn (1955–2023) var en norsk journalist, programleder og TV-regissør. Han arbeidet i NRK i Tromsø og Oslo fra 1980 og til 2017.

Han tok sin utdannelse på medialinjen ved Møre og Romsdal distriktshøgskole i Volda. Han arbeidet som programleder i NRK-Tromsø før han kom til NRK i Oslo og arbeidet blant annet med programmer som Halvsju, Flimra, Fredagskafe og Spider. Han var medprogramleder for Andreas Lunnan og Mette Janson Ettermiddags-TV. I underholdningsavdelingen lagde han blant annet serien Reparatørene sammen med Olav Viksmo-Slettan og samarbeidet med Andreas Diesen i en serie showportretter Edel vare.Andreas Diesen: Erik Meyn (1955-2023) - Minneord i Aftenposten 9. januar 2024 Blant prosjektene var serien Edel vare. Dette var tematiske programmer, basert på NRKs arkiver. Klippene som ble presentert i Edel vare ble restaurert, kolorert og formatkonvertert for å modernisere arkivstoffet for alle som bruker nyere LCD-TV-er. 

Meyn arbeidet også med regi (studio og enkameraopptak) i TV-serier som U og Midt i smørøyet.

På 1970-tallet arbeidet han i Aftenposten, Ullern Avis/Akersposten, Allers Familie-Journal og Det Nye.

 Internett-serien Spider 
Meyn er mest kjent for å ha prøvd å bruke internett som en kilde til underholdning (egentlig «info-holdning»/infotainment) i TV-programserien SpiderSpider hos NRKbeta eller NRK2 Spider for (nystartede) NRK2 fra september til desember 1996.

NRK ønsket at den nye kanalen NRK2 og programserien Spider skulle være eksperimentell. Etter første direktesending 2. september 1996 fikk Meyn om lag  e-poster fra folk som tydelig hatet programmet. Samtidig hadde Spider noen av de høyeste seertallene for den nye kanalen NRK2. Etter 16 direktesendinger der mer enn 90 prosent utelukkende var basert på bruk av (et vaklende) internett, valgte Meyn å slutte som programleder. Spider fortsatte i 1997 med programlederne Heidi Villmones Hundåla og Lars Sigurd Eide. Programserien ble stanset våren 1997. NRK2 Spider representerte NRK på TV-messen INPUT i Nantes, Frankrike, i 1997. I januar 2011 ble Spider fra 1996 republisert og tilgjengeliggjort på NRK Nett-TV.

 Musiker 
Ved siden av å ha hatt mange ulike oppgaver i NRK skrev Erik Meyn også tekster og musikk for TV og radio.

 Karriere 
 1973: Aftenposten, Oslo 
 1974: Ullern Avis/Akersposten, Oslo 
 1976: Aftenposten, Oslo
 1977: Allers Familie-Journal, Oslo
 1978: Det Nye, Oslo 
 1980: Norsk rikskringkasting (NRK Troms, NRK P2, Tekst-TV, Barne- og ungdomsavdelingen og Underholdningsavdelingen)
 2007: Norsk rikskringkasting, Program Oslo, redaksjonen for hverdagsunderholdning
 2008: Norsk rikskringkasting, Underholdningsavdelingen, Marienlyst

 TV-opptredener 
 1982:  Programleder for barneprogrammet Halvsju i Tromsø (til 1983) 
 1984:  Programleder for sendinger med Flimra og ungdomsprogrammer fra Tromsø 
 1991:  Programleder for talkshowet Fredagskafé
 1996:  Programleder for internett-serien Spider
 1997:  Programleder for internett/konkurranseserien u://nett.op
 1999:  Medprogramleder/internett-vert i Ettermiddags-TV

 Referanser 

 Eksterne lenker 



Kategori:Norske TV-programledere
Kategori:Norske TV-regissører
Kategori:Norske journalister
Kategori:NRK-journalister
Kategori:Programledere for NRK TV
Kategori:Journalister i Aftenposten
Kategori:Personer fra Oslo